Η βασική ασφάλεια είναι υποχρεωτική από τον νόμο και σε καλύπτει αποζημιώνοντας τρίτους, σε ατυχήματα που θα προκληθούν από την κυκλοφορία του οχήματός σου. Από την άλλη πλευρά, η μικτή ασφάλεια σε καλύπτει και για ίδιες ζημιές που θα προκληθούν από δική σου αμέλεια στο δικό σου όχημα. Αποτελεί την ιδανική επιλογή για ασφάλεια νέου αυτοκινήτου. Πχ, ας πούμε ότι κατά λάθος τρακάρεις το αυτοκίνητό σου σε έναν στύλο και χρειάζεσαι επισκευή σε συνεργείο. Εφόσον βρίσκεσαι μέσα στα όρια των όρων και προϋποθέσεων του συμβολαίου σου, θα σε καλύψει η ασφαλιστική σου. Αξίζει να γνωρίζεις, ότι οι μικτές ασφάλειες αυτοκινήτων έχουν πάντα πιο υψηλές τιμές, σε σχέση με τις βασικές ασφάλειες. Επίσης, για να αποκτήσεις μικτή ασφάλεια, θα πρέπει πρώτα να δει το αυτοκίνητο πραγματογνώμονας ή να βγάλεις κάποιες φωτογραφίες/ βίντεο με το κινητό σου.